Apstiprināts  
Daugavpils pilsētas domes iepirkuma komisijas  
2016.gada 18.februāra sēdē, prot.Nr.2

Iepirkums Publisko iepirkumu likuma 82.pantā noteiktajā kārtībā

**“Revīzijas veikšana un zvērināta revidenta atzinuma sniegšana   
par Daugavpils pilsētas pašvaldības kapitālsabiedrību 2016.gada pārskatiem”**

identifikācijas numurs DPD 2016/27

**Atbildes uz pretendentu jautājumiem Nr.1**

Daugavpils pilsētas domes iepirkumu komisija 2016.gada 18.februāra sēdē (prot.Nr.2) ir izskatījusi pretendentu uzdotos jautājumus un sniedz šādas atbildes:

Tehniskajā specifikācijā ir minēts, ka papildus finanšu revīzijai ir nepieciešams sniegt arī juridiskās un tematiskās revīzijas pakalpojumus. Vai variet lūdzu precizēt:

1. Atbilstoši kādam likumam (likumiem) ir jāveic šī revīzija?
2. Kādā veidā tiktu noteikts precīzs šīs revīzijas apjoms?
3. Vai ir zināms, kāda veida revīzijas ziņojums būs jāsniedz?
4. Vai samaksa par šo revīziju ir paredzēta atbilstoši patērētajām stundām, ņemot vērā nolikumā noteiktos stundu limitus?

***Atbilde uz 1.jautājumu:*** *Tā ir pasūtītāja vēlme veikt juridiskās un tematiskās revīzijas. Šāda veida pārbaužu veikšanas kārtību normatīvie akti nereglamentē. Tematisko revīziju pamatmērķis ir pārbaudes veikšana par to, vai publiskas personas kapitālsabiedrība ir rīkojusies ar saviem finanšu līdzekļiem un mantu likumīgi, tas ir, vai tās rīcība ar finanšu līdzekļiem un mantu atbilda ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai.*

***Atbilde uz 2.jautājumu:*** *Precīzs apjoms netiek noteikts, jo pasūtītājs atstāj sev izvēles iespēju pašam noteikt kad, kurās kapitālsabiedrībās un kādos apjomos tiks veiktas tematiskās revīzijas, nepārsneidzot tehniskajā specifikācijā norādīto maksimālo stundu apjomu.*

***Atbilde uz 3.jautājumu:*** *Rakstisks revīzijas ziņojums, norādot ziņojumā izvērtējumu un konstatētās nepilnības un pārkāpumus.*

***Atbilde uz 4.jautājumu:*** *Samaksa par juridisko un tematisko revīziju paredzēta atbilstoši patērētajām stundām, ņemot vērā nolikumā noteiktos stundu limitus. Saskaņā ar līguma projekta 30.punktu, par juridiskās un tematiskās revīzijas pakalpojuma sniegšanu norēķināšanās notiek pēc fakta, atbilstoši pasūtītāja pasūtījumam, Izpildītāja piedāvājumā noteiktajam izcenojumam, bet nepārsniedzot kopējo līgumcenu.*

Iepirkuma komisijas priekšsēdētāja J.Kornutjaka